**VIDZEMES INOVĀCIJU PROGRAMMA STUDENTIEM – VIPS**

**1.CIKLA**

**STUDENTU INOVĀCIJU PIETEIKUMU ATLASES NOLIKUMS**

**VISPĀRĪGIE NOTEIKUMI**

1. Studentu inovāciju pieteikumu atlases kārtība ir izstrādāta balstoties uz 2018. gada 16. janvāra Ministru kabineta noteikumiem Nr. 41 “Darbības programmas “Izaugsmes un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.3. pasākuma “Inovāciju granti studentiem” īstenošanas noteikumiem.
2. Nolikumā (turpmāk – Nolikums) ir aprakstīta projekta “Vidzemes inovāciju programma – VIPS” (turpmāk – Programma) studentu inovāciju pieteikumu atlases kārtība 1.programmas darbības ciklā.

**I PROGRAMMAS MĒRĶIS, SADARBĪBAS PARTNERU FUNKCIJAS, PROJEKTA CIKLS,**

**STUDENTU INOVĀCIJU PROGRAMMAS AKTIVITĀTES**

1. Programmas mērķis ir izveidot un īstenot ilgtspējīgu atbalsta sistēmu, kas studiju vai izglītības procesa ietvaros stiprinās Vidzemes jauniešu inovāciju pratību un uzņēmējspēju, veicinās augstskolas un studējošo sadarbību ar industriju un uzņēmējiem un ļaus piedāvāt praktiski pielietojamus risinājumus sabiedrības un komersantu piedāvātajiem izaicinājumiem.
2. Studentu inovāciju pieteikums – inovatīvs risinājuma piedāvājums, ko Programmas ietvaros studējošais vai studējošo komanda izstrādā, balstoties uz uzņēmumu vai organizāciju iesniegtajiem vai pašu definētiem izaicinājumiem.
3. Studentu inovāciju pieteikumu cikls – noteikts laika periods, kurā studējošais vai studējošo komanda izstrādā 4. punktā minēto risinājumu; Programmas ietvaros kopā plānots īstenot 3 (trīs) ciklus. 1. cikla ilgums ir 2022.gada aprīlis – jūnijs.
4. Programmas ieviešanu nodrošina Vidzemes Augstskola, Valmieras Attīstības aģentūra un Ventspils augstskola (turpmāk tekstā – Sadarbības partneri).
5. Sadarbības partneru funkcijas:
	1. sekmēt studējošo inovāciju pieteikumu īstenošanu, kas attīstīta studējošo inovāciju pratību un uzņēmējspējas;
	2. stiprināt augstskolas un studējošo sadarbību ar industriju un uzņēmējiem;
	3. veicināt jaunu uzņēmumu veidošanos Vidzemē.
6. Studentu inovāciju Programmas aktivitātes:
	1. **Biznesa laboratorija (B-LAB) Starta platforma:** uzņēmējspējas attīstīšana un stiprināšana**, studentu komandas inovāciju pieteikuma, kas paredzēts kāda uzņēmuma inovācijas vai studentu pašu jaunas biznesa idejas īstenošanai**, inovācijas idejas izstrādei un sākotnējai pārbaudei (gatavošanās pirms inkubācijai);
	2. **Inovāciju laboratorija (I-LAB):** studentu inovāciju pratības attīstīšana un stiprināšana, **praktiski pielietojamu risinājumu izstrāde sabiedrības un komersantu piedāvātajiem izaicinājumiem** (praktisku, uz zināšanām un inovācijām balstītu pētījumu, t.sk. prototipu izstrāde):
		1. I-LAB apakšvirziens: **Grupu pētījumi** (studentu inovāciju pieteikuma īstenošanai, inovācijas idejas izstrādei un sākotnējai pārbaudei);
		2. I-LAB apakšvirziens: **Individuālie pētījumi** (studentu inovāciju pieteikuma īstenošanai, inovācijas idejas izstrādei un sākotnējai pārbaudei).

**II FINANSIĀLAIS ATBALSTS**

1. Studentu inovāciju pieteikumu finanšu atbalsts tiek notelīgumikts saskaņā ar pieejamo Programmas budžetu, un tiek piešķirts vairāku atbalstu veidā, atbilstoši izvēlētajai aktivitātei un tās apakšvirzienam:
	1. B-LAB Starta platformā un I-LAB Grupu pētījumiem vienas komandas idejas attīstīšanai ir pieejams budžets maksimāli 2 596,00 EUR (divi tūkstoši pieci simti deviņdesmit seši eiro, 00 centi) apmērā, kas tiek piešķirts studentu inovāciju pieteikuma īstenošanai, inovācijas idejas tālākai izstrādei un sākotnējai pārbaudei (finansējums pieejams ekspertu piesaistei, mobilitātei, telpu nomai, materiālu iegādei utml. saskaņā ar apstiprinātu tāmi).
2. Visās Programmas aktivitātēs papildus atbalsta finansējumam, kas minēts 9.1. punktā,studējošo motivācijai tiek izmaksātas ikmēneša stipendijas:

10.1. **200,00 EUR** (divi simti eiro, 00 centi) skolēniem un studentiem mēnesī;

10.2. **228,00 EUR** doktorantūras studentiem (divi simti divdesmit astoņi eiro, 00 centi) mēnesī. .

1. Katra cikla noslēgumā Vērtēšanas Komisija (turpmāk tekstā – Komisija) izvērtē labākos studentu inovāciju pieteikumus katrā aktivitātē; labāko studentu inovāciju pieteikumu autoriem var tikt pasniegtas naudas balvas līdz 2000,00 EUR (divi tūkstoši eiro, 00 centi) katrai komandai vai individuālajam darbam.

**III PIETEIKUMU ATLASE UN VĒRTĒŠANAS KRITĒRIJI**

1. Studentu inovāciju pieteikumu atlasi un vērtēšanu Programmā nodrošina Komisija.
2. Studentu inovāciju pieteikumu atlase Programmā:
	1. atlases izsludināšana;
	2. studentu inovāciju pieteikumu sagatavošana (t.sk. konsultācijas ar Programmas vadības un ieviešanas komandu);
	3. studentu inovāciju pieteikumu iesniegšana;
	4. studentu inovāciju pieteikumu izvērtēšana:
		1. atlases kritēriji (Nolikuma 15. punkts);
		2. kvalitatīvā vērtējuma kritēriji (Nolikuma 18. punkts);
	5. pamatojoties uz studentu inovāciju pieteikumam piešķirto vērtējumu, Komisija pieņem rekomendējošu lēmumu par finanšu atbalsta piešķiršanu, finanšu atbalsta piešķiršanu ar nosacījumu vai atteikšanu;
	6. balstoties uz Komisijas 13.5. punktā minēto rekomendējošo lēmumu, Vidzemes Augstskolas Rektors sniedz apstiprinājumu par finanšu atbalsta piešķiršanu;
	7. līguma slēgšana ar studentu inovāciju pieteikuma ieviesēju noteiktā aktivitātē par projekta ieviešanu noteiktā termiņā;
3. Nolikumā noteiktā studentu inovāciju pieteikumu atlases kārtība var tikt mainīta un/vai papildināta ar Uzraudzības komitejas lēmumu.
4. **Atlases kritēriji:**
	1. studentu inovāciju pieteikums iesniegts atbilstošā veidlapā (norādīts, kurā aktivitātē tas tiks īstenots);
	2. studentu inovāciju pieteikumā plānotās izmaksas netiek finansētas dubultā (pieteikumā paredzētās aktivitātes tiek apmaksātas pirmo reizi);
	3. studentu inovāciju pieteikuma veidlapa ir aizpildīta latviešu valodā, pieteikumam ir pievienoti visi norādītie pielikumi.
5. Studentu inovāciju pieteikumu atbilstību atlases kritērijiem izvērtē par noteikto aktivitāti atbildīgais partneris:
	1. Biznesa laboratorija (B-LAB) – Valmieras Attīstības aģentūra;
	2. Inovāciju laboratorija (I-LAB) – Vidzemes Augstskola.
6. Ja konstatēts, ka studentu inovāciju pieteikums nav atbilstošs atlases kritērijiem, pieteikuma iesniedzējam tiek dotas 2 (divas) darba dienas nepilnību novēršanai.
7. **Kvalitatīvā vērtējuma kritēriji:**
	1. studentu inovāciju pieteikumu atbilstību kvalitatīvajiem kritērijiem izvērtē Komisija.
	2. Komisijas pārstāvji vērtēšanā izmanto studentu inovāciju pieteikumu vērtēšanas tabulu, kurā ietverti 10 kvalitatīvā vērtējuma kritēriji (Nolikuma 1. pielikums).
	3. Aizpildīta studentu inovāciju pieteikumu vērtēšanas tabula tiek iesniegta elektroniski Komisijas priekšsēdētājam, kurš apkopo Komisijas sniegtos vērtējumus.
	4. Komisija pieņem 13.5. punktā minēto rekomendējošu lēmumu par finanšu atbalsta piešķiršanu.

**IV VĒRTĒJUMA NOTEIKŠANA UN ATBALSTA PIEŠĶIRŠANA**

1. Kvalitatīvās atbilstības izvērtēšanai studentu komandas papildus prezentē savu inovāciju pieteikumu Komisijai.
2. Atbilstība kvalitatīvajiem kritērijiem tiek vērtēta 10 punktu sistēmā no 1 līdz 10 punktiem, kur 1 ir zemākais novērtējums, bet 10 – augstākais.
3. Studentu inovāciju pieteikuma maksimāli iegūstamais punktu skaits ir 100 (viena Komisijas pārstāvja piešķirtais vērtējums).
4. Gala vērtējums tiek aprēķināts kā vidējais skaitlis no visu attiecīgajā Komisijas sēdē piedalījušos Komisijas pārstāvju vērtējumiem.
5. Studentu inovāciju pieteikumu rezultāti tiek kārtoti secīgi pēc saņemtā gala vērtējuma punktu skaita.
6. Atbalsta saņemšanai tiek rekomendēti tie studentu inovāciju pieteikumi, kuri gala vērtējumā saņēmuši augstāko punktu skaitu Programmā pieejamā finansējuma apjomā.

**V LĪGUMA NOFORMĒŠANA UN KONTROLE**

1. Pamatojoties uz Vidzemes Augstskolas rektora lēmumu par atbalsta piešķiršanu, Vidzemes Augstskola noslēdz ar studentu inovāciju pieteikuma īstenotājiem finansēšanas līgumu, kurā uzskaitītas prasības, kas jāievēro atbalsta saņēmējam līguma izpildes laikā.
2. Studentu inovāciju pieteikums jāīsteno tā pieteikumā paredzētam mērķim un paredzētajā termiņā.
3. Starpatskaite (Nolikuma 4. pielikums) par projekta norisi jāsniedz un jāaizstāv Komisijai 6 (sešas) nedēļas pēc studentu inovāciju pieteikuma atbalsta saņemšanas Programmā.
4. Gala atskaite (Nolikuma 5. pielikums) iesniedzama Komisijai konkrētā cikla noslēgumā; gala atskaites neiesniegšana var būt par pamatu iepriekš izsniegtā finansējuma atgriešanai.
5. Programmas Sadarbības partneri un atbalsta saņēmējs nodrošina dokumentu glabāšanu par piešķirto finansējumu 10 (desmit) fiskālos gadus – atbalsta saņēmējs datus par saņemto atbalstu glabā 10 (desmit) gadus no atbalsta piešķiršanas dienas, bet Sadarbības partneri – 10 (desmit) gadus no pēdējā atbalsta piešķiršanas dienas Programmas ietvaros.
6. Projekta finansēšanas līgumu izpildi nodrošina un uzrauga par katru aktivitāti atbildīgais sadarbības partneris.

*Nolikuma pielikumi:*

1. *Kritēriji pieteikumu vērtēšanai*
2. *Pieteikuma forma komandām*
3. *Pieteikuma forma individuālam pētījumam*
4. *Starpatskaites forma*
5. *Gala atskaites forma*